Onderbroke vas op almal se lippe(Foto: iStock) Nuwejaarsvoornemens word opgestel dat jy net vuurwerke sien, en oudergewoonte is al wat ŉ dieet is op almal se lippe en lysie. Of jy net daardie ekstra skeppie koekstruif wil afskud of ernstig besin oor gesonder leefstylkeuses in 2023: begin nou en hou daarby! Onderbroke vas (“intermittent fasting”) is ŉ gewigsverlies- of dieetstrategie wat al hoe gewilder wêreldwyd word. Volgens gesondheidskenners hou dié dieet, benewens gewigsverlies, belowende voordele in wat die risiko vir die ontwikkeling van sommige chroniese leefstylsiektes kan verminder. Terwyl die meerderheid diëte op “wat” jy eet fokus, gaan onderbroke vas oor “wanneer” jy eet. Onderbroke vas is ŉ term wat gebruik word om verskeie eetpatrone te beskryf wat afwisselende tydperke van vas (onthouding van kos) behels. Die vastydperk wissel van 12 uur per dag tot opeenvolgende dae, maar die patroon is dieselfde, herhalend of konstant. Die vernaamste soorte onderbroke vas is: Tydgekoppelde vas of beperkte etenstyd blyk die gewildste soort te wees. Die 16:8-patroon, oftewel ŉ eetvenster van 8 uur en ŉ vastydperk van 16 uur per dag, is die tydgekoppelde vas wat die meeste aanbeveel word. (Foto: iStock) Ons sirkadiese ritme, ook bekend as die liggaam se sirkadiese horlosie, verteenwoordig die 24-uur metabolismesiklus, insluitend beheer van ons slaapsiklus, bloeddruk, gemoedsregulering en hormoonbalans. Dit word deur die dag beïnvloed deur lig en donker (dag en nag), eetgedrag en die tydsberekening van maaltye. Al meer navorsing dui daarop dat deur vir lang tydperke van die dag te eet, tussen 12 en 15 uur, die sirkadiese ritme ontwrig en die risiko vir chroniese siektes, insluitend hartsiektes, kanker en tipe 2-diabetes, kan verhoog. Die doel van vas is dus om die hoeveelheid tyd te verminder wat aan eet bestee word, terwyl die oornag-vastydperk verleng word. Baie van die voordele van onderbroke vas word toegeskryf aan daaglikse vasperiodes van nie minder nie as 12 uur, hoewel sommige navorsing daarop dui dat ŉ minimum van 16 uur die beste resultate oplewer. Tydens ŉ vastydperk van 12 tot 36 uur word die lewerglikogeenvoorraad uitgeput, die algehele metaboliese proses verander en positiewe gesondheidsresultate waargeneem. (Foto: iStock) Soos enige aanpassing in leefstyl en eetgewoontes, hou onderbroke vas ook sekere nadele of gevare in, insluitend: Raadpleeg altyd eers jou geneesheer voordat jy enige drastiese veranderings aan jou leefstyl en eetgewoontes aanbring, veral as jy swanger is, borsvoed of met onderliggende siektetoestande te kampe het. Bykomende bronne: Hopkins Medicine, Medical News Today, Mayo Clinic, Healthline en Everyday Health.